पाक में कथक सिखाने पर कट्टरपंथियों का हंगामा  
कराची के पॉश गुलशन−ए−इकबाल इलाके के प्राइवेट स्कूल में कथक सिखाए जाने पर कुछ कट्टरपंथी पार्टियों ने आपत्ति जताई है।
पाकिस्तान में भारतीय नृत्य कथक पर हंगामा मचा हुआ है। कराची के पॉश गुलशन−ए−इकबाल इलाके के प्राइवेट स्कूल में कथक सिखाए जाने पर कुछ कट्टरपंथी पार्टियों ने आपत्ति जताई है।   ख़ासकर जमात− ए−इस्लामी ने सख्त नाराज़गी जताते हुए कहा है कि यह नृत्य पाकिस्तान और इस्लाम के मूल्यों के ख़िलाफ़ है। पार्टी ने स्कूल को चेतावनी देते हुए कहा है कि ऐसे कामों को बर्दाश्त नहीं किया जाएगा। स्कूल प्रशासन ने इस मामले पर वहां के शिक्षामंत्री, शिक्षा विभाग और प्राइवेट स्कूल संगठन को ख़त भेजा है।